Spoštovani starši,

danes ob 18.00 smo dobili pisno navodilo o tem, da se bo uredba o zaprtju šole spremenila na ta način, da prepoved zbiranja v šolah ne bo veljala v primerih potrebe po nujnem varstvu otrok.

Nujno varstvo otrok bo organizirano le za učence od 1. do vključno 5. razreda, katerih starši bodo dolžni še naprej opravljati delo, ki je pomembno za delovanje družbe in države v izrednih razmerah. Takšno delo opravljajo zdravstveni delavci, zaposleni v civilni zaščiti, vojski in policiji in v drugih službah, ki so pomembne za oskrbo prebivalstva. Nujno varstvo učencev se izkazuje s pisno izjavo delodajalca, pri katerem so starši zaposleni (pridobi starš), da opravljajo navedeno delo.

Organizacija nujnega varstva se dogovori izključno na nivoju posamezne občine, z županom, poveljnikom Civilne zaščite in ravnateljem šole.

Po GDPR nimamo ustreznih podatkov o tem, kje ste starši zaposleni in kdo od vas bo nujno potreboval varstvo, ker oba starša opravljata tako delo, da ne moreta zagotoviti varstva za otroka na svojem domu. Zato vas prosimo, da potrebo po varstvu otrok sporočite na elektronski naslov pomočnice ravnateljice marta.rubin@druga-os.si. V prijavi navedite:

* ime in priimek otroka,
* razred, ki ga obiskuje,
* zadolžitev, ki jo imata oba starša in
* čas, v katerem bi varstvo za otroka potrebovali.

Za prve tri dni bo dovolj vaša prijava na navedeni elektronski naslov, po 19. 3. boste morali

svojo potrebo po varstvu izkazati s pisno izjavo delodajalca, pri katerem ste starši zaposleni

in bo izkazovala, da opravljate delo, ki je pomembno za delovanje države v izrednih

razmerah.

Edini pogoj, da se lahko učenec vključi v nujno varstvo je, da je zdrav in da ne kaže znakov bolezni.

**Kje in kako bo nujno varstvo potekalo**, **vas bomo obvestili**, ko bomo pridobili potrebe vas, staršev, in ko se bodo ravnatelji Mestne občine Slovenj Gradec dogovorili z županom in poveljnikom civilne zaščite.

V upanju, da bomo vsi naredili kar največ za zaustavitev širjenja koronavirusa vas lepo pozdravljam

Nada Duler, ravnateljica

obveščamo vas, da bodo **od ponedeljka, 16.03.2020 dalje vse enote Vzgojno varstvenega zavoda Slovenj Gradec ZAPRTE, iz razloga zajezitve širitve koronavirusa**.

**Od ponedeljka, 16.03.2020 dalje bo SAMO za NUJNE PRIMERE odprt oddelek v enoti Mislinja – Sončni škrat.**

Sprejemali bomo **le zdrave otroke** **staršev**, ki so dolžni opravljati delo pri delodajalcu in to izkažejo s pisnim potrdilom/izjavo delodajalca. Nujne primere poklicev smo določili na podlagi okrožnice MIZŠ, civilne zaščite in kriznega štaba naše občine:

* zaposlenih v zdravstvu,
* policiji,
* vojski,
* komunalnih službah,
* živilskih obratih,
* lekarnah,
* domovih za ostarele,
* dežurne v vrtcih,
* redarstvih in
* službah civilne zaščite.

V primeru, da je eden od staršev doma (porodniška, bolniška, dopust, brezposeln, možnost varstva zaradi ne – nujnih del,…), drugi pa v navedenih poklicih, **MORA biti OTROK DOMA.**

Da bomo IZREDNO DEŽURSTVO pod POSEBNIMI POGOJI lažje organizirali vas prosimo, da nas obvestite o morebitni PRISOTNOSTI vašega otroka na e – naslov ivica.vaukan@guest.arnes.si  do **nedelje, 15.03.2020 do 10.00**. Brez potrdila/izjave delodajalca otroka v vrtec **NE bomo** sprejeli.

Prosimo vas, da z VSO SKRBNOSTJO presodite ali vrtec zares potrebujete, ali lahko otroka kljub vsemu zaupate v drugo varstvo.

V vrtcu bomo uvedli poostreno higieno ter poseben protokol prihoda in odhoda otrok ter odraslih. Beležili bomo prisotne otroke in osebe, ki bodo vstopale v naše prostore. Prosimo, da upoštevate naša navodila in pravila, v okviru katerih bomo delovali v kriznih razmerah.

O vseh nadaljnjih informacijah in ukrepih vas bomo obveščali preko naše spletne strani <https://www.vrtec-sg.si/>.

HVALA ZA RAZUMEVANJE, SREČNO IN ZDRAVO

Ravnateljica: Ivica Vaukan